Gebedsflitse 15 tot 21 Julie » Somerstrand Gemeente
Gebedsflitse 15 tot 21 Julie
SONDAG – Die nuwe kwartaal begin. Vertel vir mekaar hoe julle daaroor voel. Bid saam dat die Here by julle sal wees en sal onderneem.
MAANDAG – Ds Deon Loots gaan in die kwartaal begin met 'n nuwe dissipelskapgroep. Bid dat die Here die mense wat dit nodig het sal lei om deel te word van die reis.
DINSDAG – As gevolg van die reën en koue is mense dakloos. Bid vir die organisasies wat hulp verleen en vra die Here waar en hoe julle as gesin kan help.
WOENSDAG – Bid vir die vergadering van die Bedieningsraad, Eiendomskommissie, die Beplanningsvergadering vir die Aftree-oorde en die Komiteevergadering van Klub 65. Vra dat wat daar besluit word in lyn sal wees met wat die Here se doel met die gemeente is.
DONDERDAG -Vir die onderwysers wat baie moet insit om agterstallige werk in te haal wat veroorsaak is deur die probleme met die aflewering van handboeke.
VRYDAG – Ds Rethie van Niekerk en Wimke Jurgens het ons gebede nodig vir Sondag se eredienste.
SATERDAG -Die gebed van die regverdige het groot krag. Bid dat die Woord wat Sondag dwarsdeur ons land verkondig word sal doen waarvoor die Here dit stuur.